
AAU Uddannelse og Studerende
Valgsekretariatet Fredrik Bajers Vej 1 9220 Aalborg Ø




Dato: 31-08-2026
Sagsnr.: 2026-011-00417


Reglement for valgmateriale ved ordinært valg til styrende organer på AAU

Rektoratet ser velvilligt på, at studerende og ansatte får mulighed for at gøre opmærksom på valget til de styrende organer på Aalborg Universitet i form af ophængning af valgplakater og distribution af valgmateriale.
Det er afgørende, at ophængning og distribution af valgmateriale foregår inden for nogle rammer, som kan ad-ministreres fornuftigt af universitetet og ikke ødelægger overflader på vægge, gulve, glas, døre m.v. Derfor indgås aftale med Facility Support om udlevering af klæber samt anvisning af opsætningssteder.
Rektoratet henstiller til, at valgreglernes § 27 overholdes (”Opstillede kandidater skal føre valgkamp på en fair og ordentlig måde").

Ophængning og distribution valgmateriale, herunder valgplakater er tilladt fra den 10. november 2026

· Forudsætningen for at ophænge valgmateriale er en forudgående registrering af ophæng hos Facility Support på facilitysupport@adm.aau.dk. Oplys følgende: Navn/forening, mailadresse, telefonnummer. Registreringen kan foretages af studenterforeninger eller enkeltpersoner. Alternativt kan registreringen foregå på én af de nedenfor angivne Facility Support adresser inden for den anviste åbningstid (se nedenfor).

· Facility Support anviser opsætningssteder samt uddeler klæber. Der må ikke ophænges valgmateriale udenfor de af Facility Service anviste steder, og den udleverede type klæber skal benyttes.

· Valgmateriale skal ophænges i overensstemmelse med Facility Supports anvisninger om opsætningssted og anvendelse af klæber. Den kandidat eller studenterforening, der har registreret ophængningen, er ansvarlig for, at materialet opsættes korrekt. Ved ureglementeret ophængning kontakter Facility Support den registrerede kandidat eller studenterforening med henblik på, at materialet straks bringes i overensstemmelse med reglerne eller fjernes.

· Facility Support træffes i deres åbningstid mandag til fredag kl. 8.00-12.00 på deres kontorer i følgende bygninger:
· Rendsburggade 14
· Frederik Bajers Vej 1
· A.C. Meyers Vænge 15


Senest fredag den 4. december 2026 kl. 14.00
· Alt valgmateriale skal været taget ned.
· Hvis materialet ikke bliver fjernet rettidigt, sender universitetet en regning (rengøringstakst).

